
JŪRMALAS DOME

	Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv


LĒMUMS
Jūrmalā
	2026. gada 27. augustā
	
	Nr.
	455


	Par dalību Nordplus programmas projekta “Sociāli emocionālās un iekļaujošās izglītības stiprināšana agrīnajā bērnībā” pieteikumu konkursā un tā īstenošanu apstiprināšanas gadījumā
	(protokols Nr. 10, 34. punkts)


Pamatojoties uz Pašvaldību likuma 4. panta pirmās daļas 4. punktu un Nordplus Junior izsludinātā konkursa projekta pieteikumu Nr. NPJR-2026/10258 sagatavošanu, atbilstoši Ziemeļvalstu Ministru padomes Nordplus programmas vadlīnijām, Jūrmalas valstspilsētas attīstības programmas 2023. – 2029. gadam, kas apstiprināta ar Jūrmalas domes 2022. gada 15. septembra lēmumu Nr. 409 “Par Jūrmalas valstspilsētas attīstības programmas 2023. – 2029. gadam un Jūrmalas valstspilsētas attīstības programmas 2023. – 2029. gadam Stratēģiskā ietekmes uz vidi novērtējuma Vides pārskata apstiprināšanu”, Rīcības plāna 2023. – 2029. gadam prioritātes “Konkurētspējīga, pieejama un iekļaujoša izglītība” (I), rīcības virziena “Augsti kvalificēti, kompetenti un uz izcilību orientēti pedagogi” (I1), uzdevuma I1.1. “Nodrošināt intelektuālo kapacitāti izglītības iestādēs, veicinot zināšanu apmaiņu” darbībai I1.1.7. “Starptautiskās sadarbības veicināšana mūsdienīgas un kvalitatīvas izglītības attīstībai” un rīcības virziena “Izglītības satura un procesa attīstība” (I2), uzdevuma I2.1. “Uzlabot izglītības pakalpojumu kvalitāti un efektivitāti” darbībām I2.2.1. “Profesionālās pilnveides kursi un pedagogu pieredzes apmaiņa iekļaujošās izglītības metožu apzināšanai un atbalsta pielietošanai” un I2.1.5. “Starptautiska un valsts mēroga projektu īstenošana konkurētspējas veicināšanai”, ņemot vērā Jūrmalas domes 2024. gada 29. augusta noteikumu Nr. 5 “Eiropas Savienības un citu ārējo finanšu instrumentu līdzfinansētu projektu īstenošanas kārtības Jūrmalas valstspilsētas pašvaldībā noteikumi” 7. punktu un Jūrmalas domes Izglītības, jaunatnes un sporta jautājumu komitejas 2026. gada 13. augusta atzinumu (protokols Nr. 1.2-11/60), Jūrmalas dome nolemj:
1. Atbalstīt Jūrmalas pirmsskolas izglītības iestādes “Lācītis” dalību NordPlus atklātā projektu pieteikumu konkursā ar projekta pieteikumu “Sociāli emocionālās un iekļaujošās izglītības stiprināšana agrīnajā bērnībā” (“Strengthening Social-Emotional and Inclusive Education in Early Childhood”) (turpmāk – Projekts) partnerībā ar Projekta vadošo partneri – Mažeiķu pirmsskolu “Buratinas” (Mažeikiai N-K “Buratinas”) (Lietuva), un Projekta partneriem Tallinas pirmsskolas izglītības iestādi “Sybrakes” (Tallinn Sybrakese Kindergarten) (Igaunija), un Ikšķiles pirmsskolas izglītības iestādi “Čiekuriņš” (Latvija), un uzsākt Projekta īstenošanu apstiprināšanas gadījumā.
2. Noteikt Projekta mērķi – stiprināt pirmsskolas skolotāju un izglītības atbalsta speciālistu kompetences sociāli emocionālajā mācīšanā (SEM) un iekļaujošā pirmsskolas izglītībā, veicinot bērnu sociāli emocionālo attīstību un iekļaujošas izglītības pieeju.
3. Noteikt ieguvumus no Projekta īstenošanas – tiks attīstīta kopīga izpratne par uz bērnu orientētām un uz rotaļām balstītām pieejām, kas veicina visu bērnu, tostarp bērnu ar īpašām izglītības vajadzībām, līdzdalību un labsajūtu.
4. Noteikt Projekta īstenošanas laiku no 2026. gada 1. oktobra līdz 2027. gada 30. aprīlim.
5. Noteikt Jūrmalas pirmsskolas izglītības iestādes “Lācītis” kā Projekta partnera kopējās indikatīvās izmaksas 5030,00 euro (pieci tūkstoši trīsdesmit euro un 00 centi), saskaņā ar šī lēmuma pielikumu, t.sk. attiecināmo izmaksu summa 5030,00 euro (pieci tūkstoši trīsdesmit euro un 00 centi), kur Ziemeļvalstu Ministru padomes finansējums ir 100 procenti jeb 5030,00 euro (pieci tūkstoši trīsdesmit euro un 00 centi).
6. Projekta iesnieguma sagatavošanu un iesniegšanu Ziemeļvalstu Ministru padomes Nordplus programmas Nordplus Junior konkursa organizētājam līdz 2026. gada 31. augustam uzdot Jūrmalas pirmsskolas izglītības iestādei “Lācītis” sadarbībā ar Mažeiķu pirmsskolu “Buratinas” (Lietuva).
7. Projekta īstenošanu apstiprināšanas gadījumā uzdot Jūrmalas pirmsskolas izglītības iestādei “Lācītis”. 
8. Projekta norises gaitu pārraudzīt Jūrmalas Izglītības pārvaldei un Jūrmalas valstspilsētas administrācijas Attīstības pārvaldes Stratēģiskās plānošanas nodaļai.
	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

